รถรางพลิกคว่ำที่เวียงกุมกาม เชียงใหม่ นักท่องเที่ยวเกาหลีเจ็บ 12
ภาพ : เจ้าหน้าที่กู้ชีพ,เกิดเหตุรถรางนำเที่ยวภายในเวียงกุมกาม จ.เชียงใหม่ แหล่งท่องเที่ยวชื่อดังพลิกคว่ำ นักท่องเที่ยวเกาหลีเจ็บ 12 คนขับบอกขณะเลี้ยวโค้ง พวงมาลัยไม่คืน ,เมื่อเวลา 16.25 น. วันที่ 27 ก.พ.61 พ.ต.ท.นพดล พิมานศรีวิไล พนักงานสอบสวน สภ.สารภี จ.เชียงใหม่ ได้รับแจ้งเหตุมีรถรางนักส่งนักท่องเที่ยวพลิกคว่ำ มีผู้ได้รับบาดเจ็บจำนวนหลายราย เหตุเกิดบริเวณถนนภายในเวียงกุมกาม บ้านป่าเปอะ ต.ท่าวังตาล อ.สารภี จ.เชียงใหม่ หลังรับแจ้งจึงเดินทางไปตรวจสอบ พร้อมด้วยหน่วยกู้ภัย แพทย์เวรจากโรงพยาบาลสารภี ช่วยกันปฐมพยาบาล,ที่เกิดเหตุถนนภายในเวียงกุมกาม สถานที่ท่องเที่ยวเชิงประวัติศาสตร์ชื่อดังของจังหวัดเชียงใหม่ บริเวณทางเข้าวัดช้างค้ำ ก็พบรถรางหมายเลข 3 พลิกคว่ำลงไปในคลองน้ำข้างทางลึกราวๆ 1 เมตร มีบรรดานักท่องเที่ยวชาวเกาหลีใต้ ชายและหญิง จำนวน 12 คนได้รับบาดเจ็บล้มระเนระนาดอยู่สองข้างทาง ทางเจ้าหน้าที่รีบนำตัวส่งโรงพยาบาลสารภี พบว่าบาดเจ็บเล็กน้อย 10 คน และอีก 2 คน ต้องทำแผลเพราะมีแผลถลอกตามร่างกาย แต่ไม่มีใครสาหัส เพราะรถรางวิ่งช้า,จากการสอบสวนนายดวงคำ กาบศรี อายุ 56 ปี ชาว จ.เชียงใหม่ ซึ่งเป็นคนขับรถรางคันเกิดเหตุ ได้ความว่า ตนเองขับรถรางรับส่งนักท่องเที่ยวภายในเวียงกุมกาม มานาน 10 กว่าปี ไม่เคยเกิดเหตุ แต่วันนี้ได้รับนักท่องเที่ยวชาวเกาหลีจำนวน 12 คนออกจากศูนย์ท่องเที่ยวเวียงกุมกาม ขับมาตามถนนได้ประมาณ 200 เมตร ก็เป็นทางโค้ง ขณะเลี้ยวรถ พวงมาลัยไม่คืน ทำให้รถพุ่งตกไปในคลองข้างทาง ส่งผลให้นักท่องเที่ยวได้รับบาดเจ็บดังกล่าว ซึ่งทางเจ้าหน้าที่ตำรวจจะได้สอบสวนปากคำพยานทั้งหมดและผู้บาดเจ็บก่อนดำเนินการต่อไป.
เกิดเหตุรถรางนำเที่ยวภายในเวียงกุมกาม จ.เชียงใหม่ แหล่งท่องเที่ยวชื่อดังพลิกคว่ำ นักท่องเที่ยวเกาหลีเจ็บ 12 คนขับบอกขณะเลี้ยวโค้ง พวงมาลัยไม่คืน 
รถราง,นักท่องเที่ยว,เวียงกุมกาม,เชียงใหม่,พวงมาลัยไม่คืนตัว,ข่าวทั่วไป